5 wenke om veilig aanlyn te bank | Netwerk24
Deur Elvira Wood 25 Mei 2019 06:00
Nóg twee banke het die afgelope week nuwe aanlyn bankdienste bekend gestel. Tog het die bankombud onlangs wéér gewaarsku oor die gevare wat aanlyn bankdienste inhou. Neil Thompson, produkhoof by African Bank, gee vyf wenke om te verseker jy bank altyd veilig.
1. Kodes en wagwoorde
Hou altyd jou kodes en wagwoorde 'n geheim. Verander dit onmiddellik, selfs as jy net vermoed 'n vreemdeling kon moontlik toegang tot jou rekening kry.
Maak seker die wagwoorde en kodes wat jy vir bankdienste gebruik, is uniek. Moet nié dieselfde wagwoorde en kodes vir byvoorbeeld jou e-pos of sosialemediaprofiel gebruik nie.
3. Speel veilig
Gebruik net rekenaars en toestelle wat jy weet veilig is wanneer jy bankdienste doen. Moet dit nie op 'n rekenaar doen wat beskikbaar gestel word vir die algemene gebruik deur die publiek nie.
Moet nooit eienaardige e-posse of boodskappe met skakels in wat sogenaamd van jou bank kom, oopmaak of daarop kliek nie. Selfs al lyk die e-posadres of dit van jou bank kom, kan dit 'n skurk met 'n vals rekening wees wat jou besonderhede wil bekom. As jy twyfel, bel jou bank en vra of hulle die boodskap gestuur het.
As iemand "van jou bank" jou bel en besonderhede oor jou rekening vra, moet dit nie outomaties gee nie.
Vra die persoon vir hul kontakbesonderhede en bel die bank en vra of die persoon daar werk. Moenie die nommer bel wat die persoon gee nie.